turjo4nis/wikipedia-bn-dump-20250701 huggingface dataset:
বাংলাদেশের সংসদ সদস্য

বাংলাদেশের সংসদ সদস্য বা এমপি হলেন বাংলাদেশের সর্বোচ্চ আইন প্রণয়নকারী প্রতিষ্ঠান জাতীয় সংসদের একজন সদস্য। সাধারণত তিনি জনগণের প্রত্যক্ষ ভোটে নির্বাচিত হয়ে থাকেন। তবে নারীদের জন্য পরোক্ষভাবে সংসদ সদস্য মনোনীত হওয়ার রেওয়াজ প্রচলিত রয়েছে। সংসদ সদস্যকে কখনো কখনো “সাংসদ” হিসাবে অভিহিত করা হয়ে থাকে। সংসদ সদস্যকে ইংরেজিতে 'মেম্বার অব পার্লামেন্ট' (এমপি) বলা হয়। বাংলাদেশে এক কক্ষবিশিষ্ট সংসদীয় স্তর বিরাজমান। এককক্ষ বিশিষ্ট এই আইনসভার সদস্য সংখ্যা ৩৫০; যার মধ্যে ৩০০ জন সংসদ সদস্য জনগণের প্রত্যক্ষ ভোটে নির্বাচিত হয়ে থাকেন এবং অবশিষ্ট ৫০টি আসন নারীদের জন্য সংরক্ষিত। সংরক্ষিত আসনের নারী সদস্যগণ নির্বাচিত ৩০০ সংসদ সদস্যের ভোটে (পরোক্ষ নির্বাচন পদ্ধতিতে) নির্বাচিত হন। সংসদ সদস্যদের মেয়াদকাল ৫ বছর।

নির্বাচনে অংশগ্রহণের যোগ্যতা 
বাংলাদেশের সংবিধানের ৬৬ অনুচ্ছেদ অনুযায়ী জাতীয় সংসদের সদস্যতা লাভের জন্য বাংলাদেশের নাগরিক হওয়াসহ বয়সসীমা অবশ্যই ২৫ বছরের উর্ধ্বে হতে হবে। তবে ব্যক্তি যদি দ্বৈত নাগরিকত্ব লাভ করেন, তাহলেও তিনি সংসদ সদস্য হবার যোগ্যতা অর্জন করতে পারবেন না। বাংলাদেশের জাতীয় সংসদে ৩০০ জন সংসদ সদস্য রয়েছেন যারা জনগণের সরাসরি ভোটাধিকার প্রয়োগের মাধ্যমে নির্বাচিত। নারী কোটায় মনোনীত নারী সংসদ সদস্যের সংখ্যা পঞ্চাশ। দলীয় মানদণ্ডে মহিলা সংসদ সদস্যের কোটা নির্ধারিত হয়। একজন ব্যক্তি একাধিক সদস্য পদ লাভ করতে পারবেন না। যদি তিনি একাধিক স্থান থেকে নির্বাচিত হন, তাহলে একটি আসনের সদস্য হিসেবে তিনি থাকবেন। বাকী আসনগুলোয় পরবর্তীতে উপ-নির্বাচন অনুষ্ঠিত হবে।

সংসদে আসন বণ্টন ব্যবস্থা 
ওয়েস্টমিনিস্টার রীতি অনুযায়ী সংসদের স্পীকারের ডান পাশে সরকারী দলের সদস্যদের জন্য আসন বরাদ্দ করা হয়। বিরোধী দলীয় সংসদ সদস্যদের জন্য আসন বণ্টন করা হয় স্পীকারের বাম পার্শ্বে। সংসদ সদস্য হিসেবে যারা জ্যেষ্ঠ অর্থাৎ আগেও সংসদ সদস্য হিসেবে নির্বাচিত হয়ে সংসদ সদস্যের  দায়িত্ব পালন করেছেন তাদের সাধারণত সামনের সারিতে আসন দেয়া হয়। বাংলাদেশের জাতীয় সংসদে প্রত্যেক সংসদ সদস্যের জন্য পৃথক ও নির্ধারিত আসন রয়েছে।

সংসদ সদস্যদের দায়িত্ব 
সংসদ সদস্য নিয়মিতভাবে জাতীয় সংসদের অধিবেশনে যোগ দেবেন এবং জাতীয় সংসদের কার্যবিধি অনুযায়ী স্বীয় দায়িত্ব পালন করবেন। তিনি একনাগাড়ে ৯০ দিন অনুপস্থিত থাকলে তার সদস্যপদ হারাবেন। একজন সংসদ সদস্য আইন প্রণয়নের উদ্দেশ্যে যথাযথ পদ্ধতি অবলম্বনপূর্বক বিল উত্থাপন করতে পারবেন এবং তিনি অন্য কোন সংসদ সদস্য কর্তৃক উত্থাপিত বিলের ওপর ভোট দিতে পরবেন। ১৫ দিনের নোটিশ সাপেক্ষে তিনি জাতীয় সংসদের অধিবেশনে আনুষ্ঠানিকভাবে প্রশ্ন উত্থাপন করতে পারবেন। স্পীকারের অনুমোদনসাপেক্ষে তিনি জনগুরুত্বপূর্ণ বিষয়ে দৃষ্টি আকর্ষণমূলক বক্তব্য প্রদান করতে পারবেন।

কার্যকাল, পদত্যাগ, অভিশংসন 
একজন সংসদ সদস্য ৫ বছরের জন্য নির্বাচিত হয়ে থাকেন। নির্বাচিত হওয়ার পর পরই তাকে জাতীয় সংসদের সদস্য হিসাবে শপথ গ্রহণ করতে হয়। পদত্যাগ, মৃত্যু বা অভিশংসনে কারণে সদস্যপদ শূন্য হলে উপ-নির্বাচনের মাধ্যমে তা পূরণের রেওয়াজ আছে। কার্যকালে তিনি নিজ দল থেকে পদত্যাগ করলে সদস্যপদ হারাবেন। এছাড়া তিনি স্বীয় দল কর্তৃক উত্থাপিত বিলের বিরূদ্ধে ভোট দিলেও সদস্যপদ হারাবেন।

পদমর্যাদা 
বাংলাদেশের পদমর্যাদা ক্রম অনুযায়ী সংসদ সদস্যদের পদমর্যাদা ১২ নম্বরে অবস্থিত।

তথ্যসূত্র

বহিঃসংযোগ 

বাংলাদেশের রাজনীতি
ছিপ

ছিপ মাছ ধরার সরঞ্জাম বিশেষ। ছিপ ফেলে মাছ ধরা পৃথিবীব্যাপী মানুষের অন্যতম একটি শখ। বাশেঁর শক্ত ও দৃঢ় কাঠিতে সূতা বেঁধে পানিতে ছেড়ে দেয়া হয়। সূতার অন্য প্রান্তে থাকে লোহার তৈরী বড়শী। বড়শীতে টোপ লাগিয়ে ছিপ ফেলা হয়। মাছ টোপ গিললে সূতায় টান পড়ে এবং তখন ছিপ দ্রুত টেনে তোলা হয়। সূতার মাঝামাঝি থাকে ফাৎনা যা পানিতে ভেসে থাকে। টোপে মাছ ঠোকর দিলে ফাৎনা নড়ে ওঠে। টোপ-গেলা মাছ নড়াচড়া শুরু করলে ফাৎনা নড়তে থাকতে, ডুবু ডুবু হয়। তাতে বোঝা যায় মাছ টোপ গিলেছে। তখন ছিপ দ্রুত তুলে নিতে হয়। বাশেঁর তৈরী পাত্র খালুইয়ে ধৃত মাছ রাখা হয়।

ছিপ তৈরি 
বড়শি দিয়ে মাছ শিকারের প্রধান উপকরণ ছিপ। ছিপ তৈরির কঞ্চে বাঁশ ক্রয় করার পর বাঁশ চেছে, ছেক দিয়ে আকা-বাঁকা সোজা করা হয়।

চাহিদা 
সারাবছর ছিপের চাহিদা থাকলেও আষাঢ়, শ্রাবণ ও ভাদ্র মাস এর ভরা মৌসুম। এই সময়ে সারাদেশে ছিপ কেনা বেচা হয়।

আধুনিক ছিপ

আইন ও বিধি 
ছিপ দিয়ে মাছ ধরার আইন ও বিধিমালাগুলি প্রায়শই আঞ্চলভেদে পরিবর্তিত হয়। এর মধ্যে সাধারণত অনুমতি (লাইসেন্স), বন্ধ সময়সীমা অন্তর্ভুক্ত থাকে যেখানে নির্দিষ্ট প্রজাতির ফসল কাটার জন্য অনুপলব্ধ থাকে, গিয়ারের প্রকারের উপর বিধিনিষেধ এবং কোটা থাকে।

আইনগুলি সাধারণত মুখের বাইরে হুকের সাহায্যে মাছ ধরা নিষিদ্ধ (ফাউল হুকিং, "স্ন্যাগিং" বা "জাগিং" ) বা জব্দকৃত মাছ ধরতে সহায়তা ছাড়া অন্যত্র জালের ব্যবহার নিষিদ্ধ। কিছু প্রজাতি, যেমন টোপের মাছ এবং কিছু খাবার জালে সাথে নেওয়া যেতে পারে। কখনও কখনও, (অ-খেলাধুলা) টোপের মাছ কম মূল্যের বিবেচিত হয় এবং স্ন্যাগিং, তীর-ধনুক বা বর্শার মতো পদ্ধতিতে এগুলি গ্রহণ করা জায়েয হতে পারে। এগুলির কোনও কৌশলই ছিপের সংজ্ঞা অনুযায়ী আসে না কারণ তারা একটি হুক এবং সুতা ব্যবহারের উপর নির্ভর করে না।

তথ্যসূত্র

বহিঃসংযোগ 

 প্রকল্প গুটেনবার্গ: দ্য কমপ্লিট অ্যাঙ্গলারr
 কীভাবে মাছ ধরবেন বয়েজ -এর নিজস্ব বইয়ের আউটডোর স্পোর্টস থেকে নেওয়া (১৯০০-এর প্রথম দিকে)

মাছ ধরার সরঞ্জাম
বেগম রোকেয়া স্মৃতি কেন্দ্র

বেগম রোকেয়া স্মৃতি কেন্দ্র ঊনবিংশ শতাব্দীর খ্যাতিমান বাঙালি সাহিত্যিক ও সমাজ সংস্কারক রোকেয়া সাখাওয়াত হোসেনের নামে স্থাপিত একটি গণউন্নয়নমূলক প্রতিষ্ঠান। বাংলাদেশের রংপুর জেলার মিঠাপুকর উপজেলার পায়রাবন্দ গ্রামে বেগম রোকেয়ার পৈতৃক ভিটায় ৩ দশমিক ১৫ একর ভূমির ওপর এই কেন্দ্রটি অবস্থিত। একটি সরকার প্রতিষ্ঠান। এতে আছে অফিস ভবন, সর্বাধুনিক গেস্ট হাউজ, ৪ তলা ডরমেটরি ভবন, গবেষণা কক্ষ, লাইব্রেরি ইত্যাদি। সরকারী উদ্যোগে নির্মিত এই কেন্দ্রটির পরিচালনায় বর্তমানে নিয়োজিত রয়েছে বাংলাদেশ সরকারের মহিলা ও শিশু বিষয়ক মন্ত্রণালয়।

প্রতিষ্ঠা 
নারী জাগরণের অগ্রদূত বেগম রোকেয়ার আদর্শ, কর্ম ও জীবন সম্পর্কে নতুন প্রজন্মকে অবহিতকরণ এবং এবং তার যুগস্রষ্টা অবদানকে স্মরণীয় ক’রে রাখার উদ্দেশ্য নিয়ে বাংলাদেশ সরকারের সংস্কৃতি মন্ত্রণালয় এই গবেষণা ও প্রশিক্ষণ কেন্দ্র স্থাপনের পরিকল্পনা গ্রহণ করে নব্বুই দশকের মাঝামাঝি। এর জন্য বাজেট ধরা হয় ৫ কোটি টাকা। এই কেন্দ্র স্থাপনের দায়িত্ব দেয়া হয় বাংলা একাডেমীকে। ১৯৯৭ খ্রিষ্টাব্দের ২৮ জুন ‘বেগম রোকেয়া স্মৃতি কেন্দ্রের’ ভিত্তি প্রস্তর স্থাপন করা হয়। নির্মাণ সমাপনান্তে ২০০১ খ্রিষ্টাব্দের ১ জুলাই ক্নেদ্র আনুষ্ঠানিকভাবে চালু করা হয়। স্মৃতি কেন্দ্রটিতে রয়েছে ২শ ৬০ আসন বিশিষ্ট একটি আধুনিক মিলনায়তন, ১শ আসন বিশিষ্ট একটি সেমিনার কক্ষ, ১০ হাজার পুস্তক ধারণ ক্ষমতা সম্পন্ন লাইব্রেরী, ৪ হাজার বিভিন্ন বইপত্র-পত্রিকা, গবেষণা কেন্দ্র, সংগ্রহশালা, ২৫টি সেলাই মেশিনসহ একটি প্রশিক্ষণ কেন্দ্র, কর্মকর্তা-কর্মচারীদের অফিস, কেন্দ্র চত্বরে বেগম রোকেয়ার ভাস্কর্য ও উপ-পরিচালকসহ কর্মচারীদের আবাসন ব্যবস্থা।

ভাড়া প্রদান 
২০০৮ খ্রিষ্টাব্দে বাংলাদেশ নিটওয়্যার ম্যানুফ্যাকচারার এন্ড এক্সপোর্টার্স এসোসিয়েশন (বিকেএমইএ) সরকারের নিকট থেকে এই প্রতিষ্ঠানটি ভাড়া নিয়ে পোশাক শ্রমিক প্রশিক্ষণ কেন্দ্র প্রতিষ্ঠা ও পরিচালনা করে আসছে।

তথ্যসূত্র 

বাংলাদেশের সরকারি মালিকানাধীন কোম্পানি‎
বেগম রোকেয়া
মানবাধিকার দিবস

মানবাধিকার দিবস জাতিসংঘের নির্দেশনায় বিশ্বের সকল দেশে প্রতি বছর ১০ ডিসেম্বর পালিত হয়। জাতিসংঘের সাধারণ পরিষদ কর্তৃক ১০ ডিসেম্বর, ১৯৪৮ সাল থেকে দিবসটি উদ্‌যাপন করা হয়। এছাড়াও, 'সার্বজনীন মানব অধিকার সংক্রান্ত ঘোষণাকে' বাস্তবায়নের লক্ষ্যে এ তারিখকে নির্ধারণ করা হয়। সার্বজনীন মানব অধিকার ঘোষণা ছিল দ্বিতীয় বিশ্বযুদ্ধ পরবর্তী নবরূপে সৃষ্ট জাতিসংঘের অন্যতম বৃহৎ অর্জন।

জাতিসংঘের সিদ্ধান্ত 
৪ ডিসেম্বর, ১৯৫০ সালে জাতিসংঘ সাধারণ পরিষদের ৩১৭তম পূর্ণ অধিবেশনে ৪২৩(৫) অনুচ্ছেদের মাধ্যমে সদস্যভূক্ত দেশসহ আগ্রহী সংস্থাগুলোকে দিনটি তাদের মতো করে উদ্‌যাপনের আহ্বান জানানো হয়।

মানবাধিকার সংক্রান্ত বিষয়ে সভা-সমাবেশ, সাংস্কৃতিক অনুষ্ঠান এবং বিভিন্ন ধরনের তথ্যচিত্র কিংবা চলচ্চিত্র প্রদর্শনী প্রধানত এ দিনের সাধারণ ঘটনা। ঐতিহ্যগতভাবে ১০ ডিসেম্বরকে কেন্দ্র করে প্রতি পাঁচ বৎসর অন্তর 'জাতিসংঘের মানব অধিকার ক্ষেত্র পুরস্কার' প্রদান করা হয়। এছাড়া নোবেল শান্তি পুরস্কার প্রদান কার্যক্রমও এদিনেই হয়ে থাকে।

প্রতিপাদ্য বিষয় 
২০০৬ সালে মানবাধিকার দিবসের প্রতিপাদ্য বিষয় ছিল 'দারিদ্র্যের বিরুদ্ধে অবস্থান', যা ছিল মানব অধিকার সংক্রান্ত। অনেকগুলো বক্তৃতা-বিবৃতি এ দিবস উদ্‌যাপন উপলক্ষে প্রদান করা হয়েছিল। তন্মধ্যে ৩৭টি দেশ নিয়ে গড়া জাতিসংঘ মানবাধিকার কাউন্সিলের নিম্নের বিবৃতিটি বিশেষভাবে প্রণিধানযোগ্যঃ-

তারিখে ভিন্নতা 
১৯৪৮ সাল থেকে প্রতি বৎসরের ১০ই ডিসেম্বর দিবসটি যথাযোগ্য মর্যাদা ও গুরুত্বের সাথে বিশ্বব্যাপী পালিত হয়। দিবসটি জাতিসংঘ কর্তৃক স্বীকৃত এবং বিশ্বের সর্বত্র পালিত হয়।  কিন্তু, দক্ষিণ আফ্রিকায় শার্পেভিল গণহত্যাকে স্মরণ করে দিবসটি উদযাপিত হয় ২১ মার্চ।

তথ্যসূত্র

আরও দেখুন 
 বাংলাদেশে পালিত দিবসসমূহ
 বিশ্ব দিবস তালিকা

বহিঃসংযোগ 
 জাতিসংঘ ঘোষিত মানবাধিকার দিবস

মানবাধিকার
জাতিসংঘের দিবস
ধর্মনিরপেক্ষ ছুটির দিন
ডিসেম্বর উদ্‌যাপন
আন্তর্জাতিক উদ্‌যাপন
নাগরিক সচেতনতা দিবস
আই.পি.এইচ স্কুল এন্ড কলেজ

আই.পি.এইচ স্কুল এন্ড কলেজ বাংলাদেশের ঢাকা শহরের একটি শিক্ষাপ্রতিষ্ঠান। এটি পুরো নাম ইনস্টিটিউট অব পাবলিক হেলথ স্কুল এন্ড কলেজ। এটি ১৯৬৭ সালে ঢাকার মহাখালীর প্রাণকেন্দ্র প্রতিষ্ঠিত করা হয়েছে। প্রথম পর্যায়ে এটি একটি মাধ্যমিক স্কুল ছিল, কিন্তু এটিকে একটি উচ্চ মাধ্যমিক পর্যায়েও নিয়ে আসা হয়। মাধ্যমিক পর্যায়ে থাকা অবস্থায় মোঃ তাজুল ইসলাম (বীর মুক্তিযোদ্ধা) এর প্রধান শিহ্মকের দায়িত্ব পালন করেন।

শিক্ষা কার্যক্রম 
জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীদের নিজ পছন্দমত বিভাগ নির্বাচনের স্বাধীনতা রয়েছে। এছাড়াও সকলের প্রয়োজন মোতাবেক রয়েছে কম্পিউটার ল্যাব। কলেজে একটি সমৃদ্ধ গ্রন্থাগার আছে। গ্রন্থাগারে দৈনিক, সাপ্তাহিক, পাক্ষিক এবং মাসিক পত্র-পত্রিকা ছারাও প্রায় ৫ হাজার বই আছে। গ্রন্থাগারকে ক্রমাগত সমৃদ্ধ করা হচ্ছে এবং তা ধীরে ধীরে একটি মানসম্মত গ্রন্থাগারে পরিনত হচ্ছে।

চিত্রশালা

আরও দেখুন 

 বাংলাদেশ স্থপতি ইনস্টিটিউট
 মিরপুর বাংলা উচ্চ বিদ্যালয় এন্ড কলেজ
 আদমজি ক্যান্টমেট স্কুল এন্ড কলেজ

তথ্যসূত্র

বহিঃসংযোগ 

 দাপ্তরিক ওয়েবসাইট 

ঢাকা জেলার বিদ্যালয়
ঢাকা জেলার মহাবিদ্যালয়
১৯৬৭-এ প্রতিষ্ঠিত শিক্ষাপ্রতিষ্ঠান
ত্রিপুরা বিশ্ববিদ্যালয়

ত্রিপুরা বিশ্ববিদ্যালয় (ইংরেজি Tripura University) প্রধান পাবলিক কেন্দ্রীয় বিশ্ববিদ্যালয় যা ভারতের ত্রিপুরায় অবস্থিত।

ইতিহাস 
১৯৮৭ সালে ত্রিপুরা বিশ্ববিদ্যালয়টি CUPGC-র ভিত্তিতে ত্রিপুরা বিশ্ববিদ্যালয় আইন দ্বারা প্রতিষ্ঠিত হয়েছিল।

অবস্থান 
ত্রিপুরা বিশ্ববিদ্যালয়ের নতুন ক্যাম্পাস আগরতলার নগর কেন্দ্র থেকে ১০ কিলোমিটার দূরে সূর্যমণিনগরে অবস্থিত।

অনুমোদিত কলেজ 
উল্লেখযোগ্য অনুমোদিত কলেজগুলির মধ্যে রয়েছে:

আম্বেদকর কলেজ
দশরথ দেব স্মৃতি কলেজ
সরকারী ডিগ্রি কলেজ, অমরপুর
সরকারী ডিগ্রি কলেজ, ধর্মনগর
সরকারি ডিগ্রি কলেজ, কমলপুর
সরকারী ডিগ্রি কলেজ, তেলিয়ামুরা
সরকারী ডিগ্রি কলেজ, গন্ডাছড়া
হলিক্রস কলেজ, আগরতলা
ঈশ্বরচন্দ্র বিদ্যাসাগর কলেজ, বিলোনীয়া
কবি নজরুল মহাবিদ্যালয়, সোনামুড়া 
মাইকেল মধুসূদন দত্ত কলেজ
নেতাজি সুভাষ মহাবিদ্যালয়, উদয়পুর
রবীন্দ্রনাথ ঠাকুর মহাবিদ্যালয়
রামঠাকুর কলেজ, আগরতলা
রামকৃষ্ণ মহাবিদ্যালয়, কৈলাশহর
ত্রিপুরা ইনস্টিটিউট অফ টেকনোলজি,নরসিংগড়
মহিলা কলেজ, আগরতলা
ত্রিপুরা মেডিকেল কলেজ, হাপানিয়া
আগরতলা সরকারি মেডিকেল কলেজ, কুঞ্জবন

মোট আয়তন

বিভাগীয় বিষয়

উল্লেখযোগ্য শিক্ষার্থী

তথ্যসূত্র

বহিঃসংযোগ 
 

ভারতের সরকারি বিশ্ববিদ্যালয়
ত্রিপুরার শিক্ষাপ্রতিষ্ঠান
ত্রিপুরা বিশ্ববিদ্যালয়
১৯৪৭-এ প্রতিষ্ঠিত শিক্ষাপ্রতিষ্ঠান
১৯৪৭-এ ভারতে প্রতিষ্ঠিত
ভারতের কেন্দ্রীয় বিশ্ববিদ্যালয়
ত্রিপুরার কলেজ
আগরতলার শিক্ষা
গ্রাফ থিওরি শব্দকোষ

যে কোন গ্রাফে দু'ধরনের উপাদান থাকে, যথাক্রমে শীর্ষবিন্দু (বহুবচনে vertices) এবং Edge । প্রতিটি এজ এর দু'টি প্রান্তবিন্দুই কোন না কোন শীর্ষবিন্দু। সহজ ভাষায় তাই এজ কে একজোড়া শীর্ষবিন্দুর সেট হিসেবে লেখা যায়।

যে কোন শীর্ষবিন্দু কে সাধারণত একটি node বা বিন্দুর মাধ্যমে এঁকে প্রকাশ করা হয়। G গ্রাফের সব শীর্ষবিন্দুর সংগ্রহ তথা শীর্ষবিন্দু সেট কে সাধারণত V(G) বা V দ্বারা প্রকাশ করা হয়। কোন গ্রাফের মাত্রা বা order বলতে , সে গ্রাফের সর্বমোট শীর্ষবিন্দু সংখ্যাকে বোঝানো হয়, যা প্রকাশ করা হয়। V(G)| এর মাধ্যমে।

দু'টি শীর্ষবিন্দুকে রেখা দ্বারা সংযুক্ত করে এজ আঁকা হয়। কোন এজ এর দু;টি প্রান্তবিন্দুতে শীর্ষবিন্দু দু'টো যদি হয় যথাক্রমে x এবং y সেক্ষেত্রে xy সেই এজ টিকে বোঝায়। G গ্রাফের সব এজ এর সংগ্রহ তথা এজ সেট' কে সাধারণত E(G), অথবা শুধু E দ্বারা প্রকাশ করা হয়। কোন গ্রাফে সর্বমোট এজ সংখ্যা গ্রাফটির আকার তথা size প্রকাশ করে , যাকে| E(G)| হিসেবে লেখা হয়।

লুপ কোন এজ এর দু'টি প্রান্তবিন্দুই একই শীর্ষবিন্দু হলে তাকে লুপ বলে। অপরদিকে এজ এর দু'প্রান্তের শীর্ষবিন্দু দু'টি ভিন্ন হলে তাকে বলা হয় লিংক।

দু'টি নির্দিষ্ট শীর্ষবিন্দুর মাঝে একাধিক এজ থাকলে তাকে বলা হয় মাল্টিপল এজ। অপরদিকে শীর্ষবিন্দু দু'টির মাঝে কেবল মাত্র একটি এজ থাকলে তাকে বলা হয় সহজ এজ।

তথ্যসূত্র 

অভিধান
গণিতের শব্দকোষ
গ্রাফ তত্ত্ব
২০০৮ গ্রীষ্মকালীন অলিম্পিকে মল্লক্রীড়া – মহিলাদের ২০০ মিটার

২০০৮ অলিম্পিক গেমসে মহিলাদের ২০০মিটার দৌড় প্রতিযোগিতা আগস্টের ১৯ থেকে ২১ তারিখে অনুষ্ঠিত হয় বেইজিং ন্যাশনাল স্টেডিয়ামে।

২০০৮ অলিম্পিকে যোগ্যতানির্ণয়ের মাপকাঠি ছিল ২৩.০০ সেকেন্ড (এ মান) এবং ২৩.২০ সেকেন্ড (বি মান)।

জামাইকার ভেরোনিকা ক্যাম্পবেল-ব্রাউন ব্যক্তিগত সেরা ২১.৭৪সেকেন্ড সময়ে বিজয়িনী হন।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

ফলাফল

রাউন্ড ১ 
প্রত্যেক হিটের প্রথম চারজন (Q) ও সবমিলিয়ে পরবর্তী সেরা আটজনকে (q) নিয়ে কোয়ার্টার ফাইনাল বা রাউন্ড ২ অনুষ্ঠিত হয়।

রাউন্ড ২ 
প্রত্যেক হিটের প্রথম তিনজন (Q) ও সবমিলিয়ে পরবর্তী সেরা (q) চারজনকে নিয়ে সেমিফাইনাল অনুষ্ঠিত হয়।

সেমিফাইনাল 
প্রত্যেক হিটের প্রথম চারজনকে (Q) নিয়ে ফাইনাল অনুষ্ঠিত হয়।

সেমিফাইনাল ১

সেমিফাইনাল ২

ফাইনাল

তথ্যসূত্র 

২০০৮ গ্রীষ্মকালীন অলিম্পিকে মল্লক্রীড়া
তুঁত

তুঁত () গাছের দুই প্রজাতির বৈজ্ঞানিক নাম যথাক্রমে Morus nigra এবংMorus rubra। তুঁত গাছের পাতা রেশম গুটি পোকার প্রিয় খাদ্য। এর ফল রসাল এবং সুস্বাদু হলেও বাংলাদেশে তুঁত কখনো ফলের জন্য চাষ করা হয় না। তবে আফগানিস্তান, উত্তর ও দক্ষিণ ভারত প্রভৃতি স্থানে তুঁত চাষ করা হয় ফলের জন্য। তুঁত গাছ পাতা ঝরা প্রকৃতির ছোট ধরনের বৃক্ষ। পাতা ডিম্বাকার, খসখসে, পাতার প্রান্তভাগ করাতের মত খাঁজ কাটা এবং অগ্রভাগ সূঁচাল। ক্ষুদ্র ক্ষুদ্র অনেকগুলো ফল মিলে একটি ফল তৈরি করে, এটি বেরি জাতীয় ফল। এ দেশে তুঁত গাছে প্রচুর ফুল আসে ফেব্রুয়ারি-মার্চ মৌসুমে এবং ফল পাকে মার্চ-এপ্রিল মৌসুমে। কাঁচা ফলের রং সবুজ, কিন্তু পাকলে টকটকে লাল ও সম্পূর্ণ পাকলে কালচে হয়ে যায়। কাঁচা পাকা ফল যখন গাছে প্রচুর ধরে থাকে তখন তা এক দৃষ্টিনন্দন দৃশ্যের সৃষ্টি করে।

এদেশে সাধারণত শাখা কলম বা শীতকালে ছাঁটাই করা ডাল মাটিতে পুঁতে নতুন গাছ তৈরি করা হয়। তবে বীজ দিয়েও চারা তৈরি করা যায়। বাংলাদেশে সবচেয়ে বেশি তুঁত চাষ করা হয় রাজশাহী ও চাঁপাইনবাবগঞ্জে।

তুতেঁর লালচে কালো ফল খুবই রসালো, নরম, মিষ্টি টক ও সুস্বাদু। কোষ্ঠকাঠিন্য দূর করার জন্য পাকা তুঁত ফল উপকারী। এ ছাড়া পাকা ফলের টক-মিষ্টি রস বায়ু ও পিত্তনাশক, দাহনাশক, কফনাশক ও জ্বরনাশক। তুঁত গাছের ছাল ও শিকড়ের রস কৃমিনাশক। পাকা লালচে কালো বা কালচে ফলের প্রজাতি। এদের গাছও তুলনামুলকভাবে খাটো। Morus alba প্রজাতির ভিন্ন এক তুঁত দেখা যায় যার ফল সাদা বর্ণের, পাকলে হয় হালকা গোলাপী সাদা। এ ফল টক নয়, স্বাদে খুব মিষ্টি ও রসালো। মূলত এ প্রজাতির তুঁত ফলের জন্য চাষ করা হয়। পাকা তুঁত ফলের রস থেকে জ্যাম, জেলি ও স্কোয়াশ বা পানীয় তৈরি করা যায়।

কাগজ 
দক্ষিণপূর্ব এশিয়ার খমের সাম্রাজ্য আংকোরিয়ান যুগে, বৌদ্ধ মন্দিরের সন্ন্যাসীরা তুঁত গাছের ছাল থেকে কাগজ তৈরি করতো। কাগজগুলো বই তৈরিতে ব্যবহৃত হতো যা ক্রাইং নামে পরিচিত ছিল।

গ্যালারি

তথ্যসূত্র

আরও দেখুন
ব্ল্যাকবেরি

বহিঃসংযোগ 

 Flora of China: Morus
 Flora of North America: Morus
 University of Melbourne: Sorting Morus names
 Propagation (growing) by vegetative method
 Propagation (growing) by seed method
 300 year old Japanese mulberry tree
 Central Sericultural Germplasm Resources Centre Ministry of Textiles Government of India 
 Replant a mulberry tree

তুঁত
বেরি
ফলদ বৃক্ষ
ঔষধি উদ্ভিদ
কার্ল লিনিয়াস কর্তৃক নামকরণকৃত ট্যাক্সা
আইয়াইরা

আইয়াইরা আবখাজিয়া প্রজাতন্ত্রের জাতীয় সঙ্গীত। ১৯৯২ সালে এই রচনাকে জাতীয় সঙ্গীত হিসেবে গ্রহণ করা হয়। এই জাতীয় সঙ্গীত রচনা করেন গেন্নাডী আলামিয়া এবং এতে সুর দিয়েছেন ভালেরা সোউকাদুয়া।

গানের কথা এবং অনুবাদ

আরও দেখুন 
 জাতীয় সঙ্গীত
 বিভিন্ন দেশের জাতীয় সঙ্গীতের তালিকা

তথ্যসূত্র

বহিঃসংযোগ 
 State Symbols of Abkhazia - The Ministry of Foreign Affairs of Abkhazia has a page on state symbols that includes instrumental versions of the anthem.
 Abhazya Milli Marsi - The Turkish language website "Abhazya Ahakuytra" features a page on the anthem, including a vocal video that shows the lyrics in Abkhazian, and lyrics in Turkish.
 National Anthem of Abkhazia - The website "Abkhazia, Land of the Seven Stars" has a page on the anthem that features both a vocal and an instrumental version.

জাতীয় সঙ্গীত
এশীয় জাতীয় সঙ্গীত
২০০৮ গ্রীষ্মকালীন অলিম্পিকে মল্লক্রীড়া – পুরুষদের ৪০০ মিটার

২০০৮ অলিম্পিক গেমসে পুরুষদের ৪০০মিটার দৌড়ানোর প্রতিযোগিতা আগস্টের ১৮ থেকে ২১ তারিখে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল ৪৫.৫৫সেকেন্ড (A মান) এবং ৪৫.৯৫সেকেন্ড (B মান)।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

ফলাফল

রাউন্ড ১ 
প্রথম রাউন্ড অনুষ্ঠিত হয় ১৮ই আগস্ট। প্রত্যেক হিটের প্রথম তিনজন (Q) ও সবমিলিয়ে পরবর্তী সেরা তিনজনকে (q) নিয়ে সেমিফাইনাল অনুষ্ঠিত হয়।

হিট ১

হিট ২

হিট ৩

হিট ৪

হিট ৫

হিট ৬

হিট ৭

সেমিফাইনাল

সেমিফাইনাল ১

সেমিফাইনাল ২

সেমিফাইনাল ৩

ফাইনাল

তথ্যসূত্র 

২০০৮ গ্রীষ্মকালীন অলিম্পিকে মল্লক্রীড়া
রক্ত সমীক্ষা

রক্ত সমীক্ষা (আ স্টাডি ইন স্কারলেট) স্যার আর্থার কোনান ডয়েল রচিত একটি গোয়েন্দা কল্প কাহিনী। এই উপন্যাসের মাধ্যমে তিনি শার্লক হোমস নামের গোয়েন্দা চরিত্র নির্মাণ করেন। ১৮৮৭ সালে প্রকাশিত এই গ্রন্থ শার্লক হোমসের সৃষ্টিগ্রন্থ হিসেবে ধরা হয়। প্রথমে এর নাম দেয়া হয়েছিল "আ ট্যাঙ্গেলড স্কিন" । কিন্তু পরে তা বদলে "আ স্টাডি ইন স্কারলেট" নাম রাখা হয়। যা বাংলায় "রক্ত সমীক্ষা" নামে প্রকাশিত হয়।

এর গল্প এবং প্রধান চরিত্র প্রথম দিকে খুব কম মানুষকেই আকৃষ্ট করতে সমর্থ হয়। ১৮৮৭ সালে প্রকাশিত বীটন'স ক্রিসমাস বার্ষিকীর মাত্র ১১টি সম্পূর্ণ কপি এখন পাওয়া যায় এবং সেগুলো যে যথেষ্ট মূল্যবান সে বিষয়ে কোন সন্দেহ নেই। আর্থার কোনান ডয়েল কর্তৃক শার্লক হোমসকে নিয়ে রচিত ৫৬টি গল্প ও ৪টি উপন্যাসের মধ্যে এটি অন্যতম। এর পরই ১৮৯০ সালে প্রকাশিত হয় শার্লক হোমস সিরিজের পরবর্তী উপন্যাস চিহ্ন চতুষ্টয়। বিবর্ধক কাচ যে তদন্ত কাজে ব্যবহার্য একটি উপাদান হতে পারে তা এই উপন্যাসেই প্রথম দেখানো হয়।

বাংলা অনুবাদ 
বাংলা ভাষায় ১৯৩২-৩৩ সালে "রক্ত সমীক্ষা " নামে বইটি প্রথম অনুবাদ করেন কুলদারঞ্জন রায়।

আরও দেখুন 
 আর্থার কোনান ডয়েল
 শার্লক হোমস

তথ্যসূত্র

আর্থার কোনান ডয়েল রচিত শার্লক হোমস উপন্যাস
চলচ্চিত্রে অভিযোজিত ব্রিটিশ উপন্যাস
মনুষ্যবিহীন আকাশযান

মনুষ্যবিহীন আকাশযান (, সংক্ষেপে: UAV) হচ্ছে দূরবর্তী কোনো স্থান থেকে পরিচালিত বা সরাসরি মনুষ্য নিয়ন্ত্রকবিহীন স্বয়ংক্রিয় বিমান পরিচালনা ব্যবস্থা। ইহা এমন একটি সামরিক প্রযুক্তি ব্যবস্থা যার মাধ্যমে নিয়ন্ত্রকবিহীন বিমান ব্যবস্থার মাধ্যমে দুরবর্তী স্থানে হামলা চালানোসহ গোয়েন্দা নজরদারি করা যায়। মনুষ্যবিহীন আকাশযান ও মিসাইলের মধ্যে মূল পার্থক্য হচ্ছে, মিসাইলে যেখানে দুর থেকে নিয়ন্ত্রণ করা হলেও জ্বালানি ব্যবস্থা পরনির্ভর কিন্তু মনুষ্যবিহীন আকাশযান বায়ুর গতিবেগ ও আবহাওয়ার ক্রিয়া কৌশালাদির উপর নির্ভর করে পরিচালিত হয়। বর্তমানে সবচেয়ে আলোচিত ড্রোন হচ্ছে মনুষ্যবিহীন বিমান প্রকৃতির, বা দুরনিয়ন্ত্রিত চালকবিহীন বিমান বা যন্ত্র। এর সবচেয়ে বেশি ব্যবহার হয় সামরিক কার্যাদিতে। প্রচলিত বিমানযুদ্ধে পাইলটের জীবনহানি বা শত্রুর হাতে বন্দী হওয়ার যে আশঙ্কা থাকে তা এড়াতেই এই পাইলটবিহীন যুদ্ধবিমান। ড্রোন শব্দের আভিধানিক অর্থ হল গুঞ্জন। এর চলার শব্দের সাথে মৌমাছির গুনগুনের মিল থাকার কারণেই এই নাম।

তথ্যসূত্র 

সামরিক
বিমানবাহিনী
তারহীন
রোবটিক্স
উদীয়মান প্রযুক্তি
দাগি নাটাবটের

দাগি নাটাবটের (বৈজ্ঞানিক নাম: Turnix suscitator) (), নাগরবাটই, কোয়েল-বটের বা পাতি লাওয়া Turnicidae (টার্নিসিডি) গোত্র বা পরিবারের অন্তর্গত Turnix (টার্নিক্স) গণের অন্তর্গত এক প্রজাতির ছোট ভূচর পাখি। দেখতে কোয়েল-এর মতো হলেও এরা আসলে কোয়েলের সাথে অসম্পর্কিত একটি পাখি। দাগি নাটাবটেরের বৈজ্ঞানিক নামের অর্থ সতর্ক তিতির (লাতিন: coturnix = তিতির, suscitator = সতর্ক)। প্রজাতিটি ভারত, বাংলাদেশ থেকে শুরু করে ক্রান্তীয় এশিয়া হয়ে দক্ষিণ চীন, ইন্দোনেশিয়া ও ফিলিপাইন পর্যন্ত বিস্তৃত। সারা পৃথিবীতে এক বিশাল এলাকা জুড়ে এদের আবাস, প্রায় ৫৫ লাখ ১০ হাজার বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

বর্ণনা 

দাগি নাটাবটের ছোট ভূচর পাখি। মেয়ে পাখি ছেলে পাখির চেয়ে বেশি রঙিন, ছেলে পাখির পিঠ লালচে বাদামি ও কালো, ডানা পালক ঢাকনিতে খাড়া। থুঁতনি ও গলা সাদাটে, বুক ও ঘাড়ের পাশে পীতাভ ও কালো ডোরা থাকে। মেয়ে পাখির থুঁতনি, গলা ও বুকের ঠিক মাঝখানে কালচে, বুকের পাশ ও তলদেশে কালো ও পীতাভ ডোরা থাকে। উভয় পাখির চোখ সাদা বা হলদে। পা ও পায়ের পাতা সিসার মতো ধূসর।
 
এদের মা-পাখি স্বভাবে বহুগামী। জুটি বাঁধে। বাসা গড়ে মাটির ওপরেই। ডিম পাড়ে চারটি। এরপর পুরুষ পাখিটিকে ডিমে বসিয়ে দিয়ে আবারও চলে যায় নতুন সঙ্গীর খোঁজে। আবারও বাসা, আবারও ডিম। স্থায়ী জুটি বাঁধে না কারও সঙ্গে। ডিমে তা দেওয়া থেকে ছানাগুলোর লালন-পালনের সব দায়িত্ব বাবা-পাখির।

খোলা মাঠের পাখি এরা। খাদ্য এদের পোকামাকড়, ঘাসফড়িং ও শস্যবীজ। সারা দেশেই এরা আছে বলা যায়, তবে দেখা খুব দুরূহ ব্যাপার।

খাদ্য ও প্রজনন 
ঝোপ, জঙ্গল, তৃণভূমি ও বনে এরা খুব সকাল ও শেষ বিকেলে বিচরণ করে। দলে এরা জোড়ায় থাকে। এরা মাটিতে হেঁটে ঝরা পাতা উল্টে খাবার খুঁজে খায়। সাধারণত একই জায়গায় দিনের পর দিন খাবার খেতে আসে। খাবারের তালিকায় আছে শস্যদানা, বুনোবীজ, উই পোকা, পিঁপড়া। প্রজনন সময়ে ঘাস দিয়ে ছোট করে মাটিতে ঝোপের কাছে বাসা করে ডিম দেয়। ডিম পাড়ে চার-পাঁচটি। ডিমের রং ধূসর সাদা, তাতে লালচে বা কালচে বেগুনি আঁচ থাকে। ডিম থেকে ছানা ফুটতে ১২ দিন সময় লাগে। ছানারা এক ঘণ্টার ভেতরই বড় পাখির সঙ্গে বেরিয়ে পড়ে বাসা থেকে।

তথ্যসূত্র

বহিঃসংযোগ 

 Barred Buttonquail videos, photos & sounds  on the Internet Bird Collection

এশিয়ার পাখি
দক্ষিণ এশিয়ার পাখি
বাংলাদেশের পাখি
ভুটানের পাখি
ইন্দোনেশিয়ার পাখি
জাপানের পাখি
লাওসের পাখি
মিয়ানমারের পাখি
নেপালের পাখি
সিঙ্গাপুরের পাখি
কম্বোডিয়ার পাখি
চীনের পাখি
ভারতের পাখি
মালয়েশিয়ার পাখি
পাকিস্তানের পাখি
ফিলিপাইনের পাখি
শ্রীলঙ্কার পাখি
তাইওয়ানের পাখি
থাইল্যান্ডের পাখি
ভিয়েতনামের পাখি
১৭৮৯-এ বর্ণিত পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা
টার্নিক্স
দক্ষিণ-পূর্ব এশিয়ার পাখি
অরুণেশ ঘোষ

অরুণেশ ঘোষ (২৯শে ডিসেম্বর, ১৯৪১ - ২৪শে আগস্ট, ২০১১ ) বাংলা সাহিত্যের একজন প্রখ্যাত কবি, প্রাবন্ধিক, নাট্যকার, ঔপন্যাসিক ও অনুবাদক। ১৯৬৫ সালে কয়েকজন আন্দোলনকারী ( অর্থাৎ শৈলেশ্বর ঘোষ এবং সুভাষ ঘোষ ) হাংরি মামলায় যখন রাজসাক্ষী হয়ে যান, আন্দোলনটি ভেঙে গিয়েছিল। সাত দশকের মাঝামাঝি অরুণেশ ঘোষ তার "জিরাফ" পত্রিকার মাধ্যমে হাংরি আন্দোলনকে পুনরায় জীবিত করে তোলার প্রয়াস করেন।

জীবনী 
তিনি উত্তরবঙ্গের কোচবিহার জেলার হাওয়ার গাড়ি গ্রামে বসবাস করতেন এবং নতুন হাংরি আন্দোলনকে জীবিত করে তোলার প্রয়াসে উত্তরবঙ্গে প্রায় কুড়ি জন কবি ও লেখককে উদ্বুদ্ধ করেন। নতুন হাংরি আন্দোলনকারীদের মধ্যে পরবর্তীকালে যাঁরা খ্যাত হয়েছেন তাদের মধ্যে উল্লেখযোগ্য হলেন ছোটোগল্প লেখক অলোক গোস্বামী, এবং কবি রাজা সরকার , নিত্য মালাকার, জীবতোষ দাশ, সমীরণ ঘোষ, মনোজ রাউত, বিকাশ সরকার, সুব্রত তায়, নকুল মণ্ডল, তনুময় সরকার, দিবাকার ভট্টাচার্য, বিজয় দে, অন্যমন দাশগুপ্ত, জামালুদ্দীন, অনুভব সরকার,রাজীব সিংহ, মলয় মজুমদার, সুমন্ত ভট্টাচার্য, অরুণ বণিক, সেলিম মুস্তফা, রসরাজ নাথ প্রমুখ। । উচ্চশিক্ষিত হওয়া সত্ত্বেও তিনি সারাজীবন নিজের গ্রামে বুনিয়াদি স্কুল শিক্ষক ছিলেন। গ্রাম ছেড়ে যেতে চাননি কলকাতায়। গ্রামের বাড়িতে একান্নবর্তী পরিবারের তিনিই ছিলেন কর্তাব্যক্তি। সেকারণে তাকে ব্যতিক্রমী গৃহস্হ কবিও বলা হয়। তিনি বিশিষ্ট সাঁতারু ছিলেন কিন্তু তা সত্ত্বেও পুকুরে স্নান করার সময়ে জলে ডুবে মারা যান। তিনি আত্মহত্যা করেছিলেন কিনা এ-বিষয়ে আলোচকদের মাঝে সংশয় আছে। পশ্চিমবঙ্গের রাজনৈতিক অস্হিরতা নিয়ে অত্যন্ত চিন্তিত ছিলেন। অনেকে মনে করেন যে তিনি শেষ জীবনে হতাশ হয়ে পড়েছিলেন।

নতুন ধারার হাংরি কবিতা 
নতুন ধারার হাংরি কবিরা অরুণেশ ঘোষের নেতৃত্বে কবিতাকে নতুন ধারায় চালিত করার প্রয়াস করেছিলেন। কলকাতা মেট্রোপলিস থেকে বহুদূরে সম্পূর্ণ গ্রামীণ পটভূমিতে তারা নিয়ে এসেছিলেন গ্রাম ও গঞ্জের পাগল, গণিকা, মাতাল পুরুষ, বেশ্যালয়ের উঠোন, নগ্ন কিশোর, দালাল, ধর্ষক, খুনি, অপরাথী, সন্ন্যাসী, বিকলাঘ্ প্রসবঘর, ভাটিখানা, সিফিলিস, বেশ্যার সন্তান, গর্ভফুল, ভবঘুরে, গ্রামীণ রাজনীতি, দলতন্ত্র, ক্যাডারদের অত্যাচার, শ্মশান ইত্যাদির এক বহুরৈখিক সহাবস্হানের সন্ধান করেছেন তারা তাদের রচনায়। প্রথম পর্বের হাংরি কবিদের রচনায় যৌনতা ছিল মূলত শব্দের। নতুন পর্বের হাংরি আন্দোলনকারীরা আনলেন ব্যক্তিগত অভিজ্ঞতায় জারিত জীবনযাত্রা। ব্যক্তিমানুষের প্রান্তিক অস্তিত্ব, কৌম জীবনের ব্রাত্য, অন্ধকার দিকগুলো বার বার উঠে এসেছে তাদের লেখনীতে। সামাজিক স্হিতিজাড্য, নিয়ন্ত্রিত জীবনচর্চার বিপ্রতীপ অবস্হানে তারা আস্হা রেখেছিলেন। অস্হিরতা, তীব্র সংঘাত ইত্যাদির ভিতর দিয়ে গূঢ় উপলব্ধি স্তরে নিয়ে যেতে চেয়েছেন পাঠবস্তুকে। তার সংগে মিশিয়েছেন উত্তরবঙ্গের লৌকিক যাদুবাস্তবতা, লোকজীবনের বর্ণময় জগৎ।

গ্রন্থাবলী

তথ্যসূত্র

আরো পড়ুন 
 শুধুই অরুণেশ (২০১১ ) সম্পাদকঃ দেবাশিস দাস, প্রকাশকঃ বিবৃতি সাহিত্য পরিষদ, আমলাপাড়া, কোচবিহার, ৭৩৬ ১৪৬ , পশ্চিমবঙ্গ।

১৯৮১-এ জন্ম
২০১১-এ মৃত্যু
হাংরি প্রজন্ম
পশ্চিমবঙ্গের সাহিত্য আন্দোলন
বাঙালি লেখক